GA ECB -PUBLIC  
 
TUAIRIM ÓN mBANC CEANNAIS EORPACH  
an 25 Lúnasa  2022  
ar shonraí áirithe árachais a thuairisciú do Bhanc Ceannais na hÉireann  
(CON/2022/ 27) 
 
Réamhrá agus bunús dlí  
An 1 Iúil 2022, fuair an Banc Ceannais Eorpach (BCE) iarraidh ó Chathaoirleach Chomhchoiste an 
Oireachtais  (Parlaimint Náisiúnta na hÉireann) um Airgeadas, Caiteachas Poiblí agus Athchóiriú, agus an 
Taoiseach (dá ngairtear an ‘Cathaoirleach’ anseo feasta) ar thuairim ar an mBille um Chomhairle na mBreithiúna (Leasú), 2021 (dá ngairtear an ‘ dréachtdlí’  anseo feasta).     
Tá inniúlacht BCE  maidir le tuairim a thabhairt bunaithe ar Airteagal  127(4) agus Airteagal  282(5) den 
Chonradh ar Fheidhmiú an Aontais Eorpaigh agus ar an tríú fleasc d’Airteagal  2(1) de Chinneadh 
98/415/CE
1 ón gComhairle ós rud é go mbaineann an dréachtdlí  le Banc Ceannais na hÉireann. I gcomhréir 
leis an gcéad abairt d’Airteagal  17.5 de Rialacha Nós Imeachta an Bhainc Ceannais Eorpaigh, ghlac an 
Chomhairle Rialaithe an tuairim seo.  
 
1. Cuspóir an dréachtdlí  
1.1 Mar a luadh in iarraidh an Chathaoirligh ar chomhairliúchán, is é cuspóir an dréachtdlí  foráil a 
dhéanamh chun éifeachtaí na dtreoirlínte maidir le díobhálacha pearsanta ar chostas an árachais 
arna nglacadh ag Comhairle na mBreithiúna2 in Éirinn a thuairisciú. Is éard atá sna treoirlínte sin 
maidir le díobhálacha pearsanta treoirlínte ginear álta maidir le leibhéal na ndamáistí a d’fhéadfaí a 
dhámhachtain nó a mheasúnú i ndáil le díobhálacha pearsanta3. 
1.2 Ceadaítear leis an dréachtdlí  don Aire Airgeadais rialacháin a dhéanamh lena gceanglófar ar 
sholáthraithe árachais faisnéis a chur ar fáil do Bhanc Ceannais na hÉireann faoi éifeacht na 
dtreoirlínte maidir le díobhálacha pearsanta ar dhaoine aonair a bhfuil polasaithe árachais acu le 
soláthraithe árachais. Féadfar a shonrú sna rialacháin an fhaisnéis a bheidh le soláthar faoin 
dréachtdlí  gach b liain go ceann tréimhse ceithre bliana. Féadfar a áireamh san fhaisnéis sin, mar 
shampla, suimeanna arna n -íoc faoi pholasaithe árachais ábhartha nó arna muirearú ag soláthraithe 
trí phréimheanna faoi pholasaithe den sórt sin. Ceanglaítear ar Bhanc Ceannai s na hÉireann leis an 
dréachtdlí  tuarascáil a chur i láthair an Aire Airgeadais in aghaidh na bliana, ar a laghad, ar an 
 
1  Cinneadh 98/415/CE ón gComhairle an 29 Meitheamh 1998 maidir le húdaráis náisiúnta a dhul i gcomhairle leis an 
mBanc Ceannais Eorpach faoi dhréachtfhorálacha reachtaíochta (IO L  189, 3.7.1998, lch.  42). 
2  Tugadh éifeacht do na treoirlínte sin faoin Acht um Chomhairle na mBreithiúna, 2019.  
3  Féach roinn 90(1) den Acht um Chomhairle na mBreithiúna, 2019.  
ECB -PUBLIC  
2 bhfaisnéis a bhailítear faoin dréachtdlí , agus ní mór don Aire Airgeadais an tuarascáil sin a leagan 
faoi bhráid gach Tí den Oireachtas4.  
 
2. Measúnú ar chúram Bhanc Ceannais na hÉireann faoin dréachtdlí  
2.1 Tuigtear do BCE go gcuirfear de chúram ar Bhanc Ceannais na hÉireann an fhaisnéis a bhaileofar 
faoin dréachtdlí  a bhailiú agus a bhainistiú agus anailís a dhéanamh uirthi féachaint an bhfuil 
laghduithe ar dhámhachtainí díobhála pearsanta agus an tionchar c omhfhreagrach ar chostais na n-
éileamh á gcur ar aghaidh chuig sealbhóirí polasaí ag árachóirí.  
2.2 Ní dhéantar cúraimí reatha Bhanc Ceannais na hÉireann a leathnú ná a athrú go tathagach leis an 
dréachtdlí . Faoi Acht an Bhainc Ceannais (Bunachar Sonraí Náisiú nta d’Fhaisnéis faoi Éilimh), 2018, 
tugtar  an cúram ginearálta do Bhanc Ceannais na hÉireann foráil a dhéanamh maidir le sonraí ó 
ghnóthais árachais a bhailiú agus staidéar a dhéanamh orthu maidir leis an ioncam a ghintear agus na costais a bhaineann le gnó árachais neamhshaoil ábhartha a sheoladh
5. Leagtar amach san Acht 
céanna samplaí de na cineálacha sonraí a fhéadfaidh Banc Ceannais na hÉireann a bhailiú ó 
ghnóthais árachais6. Ina theannta sin, tá sé de chúram ar Bhanc Ceannais na hÉireann faoin Acht 
céanna tuarascáil a fhoilsiú in aghaidh na bliana ar a laghad ar na sonraí sin chun, inter alia,  leibhéal 
na faisnéise faoin ngaol idir préimheanna árachais agus costais ghaolmhara a mhéadú, na tosca is cúis le gluaiseachtaí i bpraghas ghnó ábhartha an árachais neamhshaoil a shainaithint, anailís 
staidrimh ar ioncam agus ar chostais a bhaineann le soláthar ghnó ábhartha an árachais 
neamhshaoil a chur i láthair, agus anailís staidrimh ar gach cainéal socraíochta ar leith a úsáidtear i 
ndáil leis na héilimh s in a chur i láthair
7. 
2.3 Leanann as sin nach dtugtar cúram nua do Bhanc Ceannais na hÉireann leis an dréachtdlí , ach go 
sonraítear ann samplaí breise den chineál faisnéise a bhaileoidh Banc Ceannais na hÉireann. Dá 
bhrí sin, ní gá a mheasúnú sa chás seo an gcomhlíontar an toirmeasc ar mhaoiniú airgeadaíochta agus cúram nua a bheith á thabhairt do bhanc ceannais náisiúnta.  
 
3. Banc Ceannais na hÉireann a Aisíoc  
3.1 Meabhraíonn BCE go ndearna sé an cúram ginearálta eadhon staidéar agus tuairisciú a dhéanamh 
ar shonraí faoi Bhille an Bhainc Ceannais (Bunachar Sonraí Náisiúnta d’Fhaisnéis faoi Éilimh), 2018 
a bronnadh ar Bhanc Ceannais na hÉireann a mheasúnú i dtuairim roimhe seo i dtaca leis an 
toirmeasc ar mhaoiniú airgeadaíochta faoi Airteagal  123 den Chonradh a chomhlíonadh. Chun 
críocha an toirmisc sin, sainmhínítear in Airteagal  1(1)(b)(ii) de Rialachán (CE) Uimh.  3603/93
8 ón 
gComhairle ‘cineál eile saoráide creidmheasa’, inter alia, mar “aon mhaoiniú ar oibleagáidí na 
hearnála poiblí i leith tríú páirtithe”. Dá bhrí sin,  maidir leis an gcúram a bhaineann le bearta a 
 
4  Féach roinn 2 den dréachtdlí , ina leagtar amach roinn 100 nua atá le cur isteach san Acht um Chomhairle na 
mBreithiúna, 2019.  
5  Féach roinn 8(2) d’Acht an Bhainc Ceannais (Bunachar Sonraí Náisiúnta d’Fhaisnéis faoi Éilimh), 2018.  
6  Féach roinn 8(4) d’Acht an Bhainc Ceannais (Bunach ar Sonraí Náisiúnta d’Fhaisnéis faoi Éilimh), 2018.  
7  Féach roinn 8(6) agus (7) d’Acht an Bhainc Ceannais (Bunachar Sonraí Náisiúnta d’Fhaisnéis faoi Éilimh), 2018.  
8  Rialachán (CE) Uimh.  3603/93 ón gComhairle an 13 Nollaig 1993 lena sonraítear sainmhíni the maidir le cur i bhfeidhm 
na dtoirmeasc dá dtagraítear in Airteagail  104 agus 104b(1) den Chonradh (IO L  332, 31.12.1993, lch.  1). 
ECB -PUBLIC  
3 mhaoiniú, arb iad na Ballstáit atá freagrach astu de ghnáth, agus a mhaoinítear óna bhfoinsí 
buiséadacha seachas ó na bainc cheannais náisiúnta (BCNanna) sa Chóras Eorpach Banc 
Ceannais (CEBC), níor cheart é a chur de chúram ar BCNanna. Agus na critéir a d’fhormhuinigh an 
Chomhairle Rialaithe á gcur i bhfeidhm chun a chinneadh cad is féidir a mheas a thagann faoi raon 
feidhme oibleagáid na hearnála poiblí de réir bhrí Airteagal  1(1)(b)(ii) de Rialachán (CE) 
Uimh.  3603/93, chinn BCE gur cúram rialtais é cúram Bhanc Ceannais na hÉireann faoi Bhille an 
Bhainc Ceannais (Bunachar Sonraí Náisiúnta d’Fhaisnéis faoi Éilimh), 2018 i.e. cúram a thagann 
faoi fhreagrachtaí an Bhallstáit, agus ní faoi chúram an bhainc ceannais9. 
3.2 Dá bhrí sin, chun comhlíonadh an toirmisc ar mhaoiniú airgeadaíochta a áirithiú, níor mhór Banc 
Ceannais na hÉireann a aisíoc go leordhóthan ach as an gcúram sin sonraí ó ghnóthais árachais a 
bhailiú agus staidéar a dhéanamh orthu maidir leis an ioncam agus an caiteachas a bhaineann le 
gnó aicmí áirithe ghnó an árachais neamhshaoil a dhéanamh. Dá bharr sin, d’iarr BCE ar an údarás 
comhairliúchá in a shoiléiriú go ndeonódh an tAire Airgeadais i gcónaí aon ghannchion cistí réamh-
mheasta nó iarbhír maidir le costais Bhanc Ceannais na hÉireann a íoc ar bhonn rialta pras de réir 
mar a thiocfadh na costais chun cinn chun a áirithiú nach mbeadh ar Bhanc  Ceannais na hÉireann 
costas a chúraimí a mhaoiniú óna chistí dílse féin. Ina theannta sin, mhol BCE go bhféadfadh sé a 
bheith ina chuidiú a shoiléiriú maidir le téarmaí aisíocaíochta le haghaidh méideanna a thabharfaidh an tAire Airgeadais ar airleacan, go mbeidh siad i ngach cás, faoi réir an phrionsabail uileghabhálaigh 
nach bhféadfaidh Banc Ceannais na hÉireann cistí óna acmhainní dílse féin a úsáid chun a chostais 
a íoc i ndáil leis an gcúram sin
10. 
3.3 Tugann BCE dá aire nach soláthróidh Banc Ceannais na hÉireann, faoi dhlí na hÉireann atá ann 
cheana, aon chistí óna acmhainní dílse féin chun costais Bhanc Ceannais na hÉireann a thabhófar i gcomhlíonadh an chúraim ghinearálta faoi Acht an Bhainc Ceannais (Bunachar Sonraí Náisiúnta d’Faisnéis faoi Éilimh) 20 18 a íoc. Ina ionad sin, íoctar costais Bhanc Ceannais na hÉireann le 
tobhaigh a bheidh le híoc ag gnóthais árachais nó le hairleacain ón Aire Airgeadais
11.  
3.4 Ós é atá i gcúram Bhanc Ceannais na hÉireann a leagtar síos sa dréachtdlí  ná sonraíocht ar chúram 
ginearálta Bhanc Ceannais na hÉireann maidir le faisnéis a bhailítear ó ghnóthais árachais 
neamhshaoil faoi Acht an Bhainc Ceannais (Bunachar Sonraí Náisiúnta d’Fhaisnéis faoi Éilimh), 
2018 ar cúram rialtais é faoi seach, tá feidhm ag an gceanglas maidir le Banc Ceannais na hÉireannh 
a aisíoc go iomlán leordhóthanach maidir leis an dréachtdlí  freisin. Ós rud é gur mar dréachtdlí  
neamhspleách atá an dréachtdlí , ní bheadh feidhm dhíreach ag an sásra aisíocaíochta a leagtar 
amach in alt  11 d’Acht an Bhainc Ceannais (Bunachar Sonraí Náisiúnta d’Fhaisnéis faoi Éilimh), 
2018 maidir leis na sonraíochtaí a fhorbraítear sa dréachtdlí . Ní thugtar isteach leis an dréachtdlí  
sásra inchomparáide aisíocaíochta. Chun a áirithiú go gcomhlíonfar an to irmeasc ar mhaoiniú 
airgeadaíochta faoi Airteagal  123 den Chonradh, agus chun an chomhsheasmhacht a áirithiú i 
maoiniú chúram ginearálta Bhanc Ceannais na hÉireann atá ann cheana agus a shonraíochtaí 
beartaithe faoin dréachtdlí , molann BCE sásra inchompará ide aisíocaíochta a thabhairt isteach i 
ndáil leis an gcúram deiridh sin.  
 
9  Féach míreanna 2.2 go 2.10 de Thuairim CON/2018/43. Tá gach tuairim ó BCE le fáil ar EUR -Lex. 
10  Féach mír 2.6.3 de Thuairim CON/2018/43.  
11  Féach alt 11 d’Acht an Bhainc Ceannais (Bunachar Sonraí Náisiúnta d’Fhaisnéis faoi Éilimh), 2018.  
ECB -PUBLIC  
4  
Foilseofar an tuairim seo ar EUR -Lex.  
 
 
Arna dhéanamh in Frankfurt am Main, an 25 Lúnasa 2022.  
 
[sínithe]  
 
Uachtarán BCE  
Christine LAGARDE